Wikimedia Commons .td_uid_2_61b3bc99ad20c_rand.td-a-rec-img{text-align:left}.td_uid_2_61b3bc99ad20c_rand.td-a-rec-img img{margin:0 auto 0 0} Il-fundatur ta' Wikileaks Julian Assange jista' jkun estradit lejn L-Istati Uniti wara li l-awtoritajiet Amerikani rebħu l-appell biex ikun estradit. Din id-deċiżjoni ttieħdet mill-Qorti Għolja ta' Londra wara li kienet ittieħdet deċiżjoni biex Assange ma jkunx estradit minħabba s-saħħa mentali tiegħu. L-Imħallfin kienu assigurati mill-Amerikani li se jnaqqsu r-riskju ta' suwiċidju. Min-naħa tagħha s-sieħba ta' Assange qalet li se jkunu qegħdin jappellaw mis-senstenza. L-Amerikani jridu lil Assange minħabba li huwa kien ippubblika eluf ta' dokumenti bejn l-2010 u l-2011. L-Imħallfin raw li d-deċiżjoni li kienet ittieħdet f'Jannar li għadda kienet ibbażata fuq ir-riskju li Assange jitpoġġa b'ħabsijiet b'kundizzjoni iebsin ħafna jekk ikun estradit. Madankollu l-awtoritajiet Amerikani assiguraw li Assange mhux se jkollu l-iktar miżuri iebsin sakemm ma jikkommettix xi reat fil-futur li jkun ħaqqu li jkun f'dawn il-ħabsijiet. F'reazzjoni għad-deċiżjoni tal-Qorti, is-sieħba ta' Assange qalet li hija deċiżjoni perikoluża u kompliet li fl-aħħar sentejn u nofs, is-sieħeb tagħha kien qiegħed jinżamm fil-ħabs ta' Belmarsh. Kompliet li hu ilu miżmum mis-7 ta' Diċembru 2010 u staqsiet kemm se ddum titwal din il-biċċa. .td_uid_3_61b3bc99ad6f4_rand.td-a-rec-img{text-align:left}.td_uid_3_61b3bc99ad6f4_rand.td-a-rec-img img{margin:0 auto 0 0}